ઉલ્લેખનીય છે કે, 5 સપ્ટેમ્બરની સાંજે બેંગલુરુ ખાતે ગૌરી લંકેશના ઘરની બહાર તેમની ગોળી મારીને હત્યા કરવામાં આવી હતી. ગૌરી લંકેશની હત્યા કરનારા ત્રણ શખ્સો બાઇક પર આવ્યા હતા અને તેમણે ગૌરી પર 7 રાઉન્ડનો ગોળીબાર કર્યો હતો. 7માંથી ત્રણ ગોળીઓ ગૌરીને ગળા પર, માથે અને છાતી પર વાગી હતી, જ્યારે બાકીની 4 ગોળીઓ દિવાલ પર લાગી હતી. ગૌરી લંકેશની હત્યા કરી તેઓ તુરંત ફરાર થઇ ગયા હતા. પત્રકાર ગૌરી લંકેશની છાપ એન્ટિ-હિંદુ તરીકેની હતી અને તેઓ નક્સલવાદીઓ પ્રત્યે સહાનુભૂતિ દાખવતા હતા. તેઓ દરેક મુદ્દે ખૂબ હિંમતભેર પોતાનો મંતવ્ય રજૂ કરતા હોતા. આ કારણોસર તેમના અનેક વિરોધીઓ હતા.